**UE**

**Proiect**

GUVERNUL REPUBLICII MOLDOVA

HOTĂRÂRE nr.\_\_\_\_

din „\_\_\_\_\_\_\_\_\_\_\_\_\_\_\_” \_\_\_\_\_\_2020

Chişinău

**cu privire la aprobarea Regulamentului**

**privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice** **şi specialităţi tradiţionale garantate**

Prezenta hotărîre transpune parțial Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare, publicat în Jurnalul Oficial al Uniunii Europene L 343 din 14 decembrie 2012, și Regulamentul (CE) nr. 668/2014 al Comisiei din 13 iunie 2014 de stabilire a normelor de aplicare a Regulamentul (CE) nr. 1151/2012 al Consiliului din 21 noiembrie 2012 privind sistemele din domeniul calităţii produselor agricole şi alimentare, publicat în Jurnalul Oficial al Uniunii Europene (JO) nr. L 179/36, 19.06.2014.

În scopul executării prevederilor art.9 alin.(2) și (6), şi art.34 alin.(1) din Legea nr.66-XVI din 27 martie 2008 privind protecţia indicaţiilor geografice, denumirilor de origine şi specialităţilor tradiţionale garantate (Monitorul Oficial al Republicii Moldova, 2008, nr.134-137, art.527), cu modificările și completările ulterioare,

**Guvernul HOTĂRĂŞTE:**

1. Se aprobă Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate (se anexează).

2. Prezenta Hotărîre intră în vigoare din data publicării în Monitorul Oficial al Republicii Moldova.

3. Controlul asupra executării prezentei hotărîri se pune în sarcina, Ministerului Agriculturii, Dezvoltării Regionale şi Mediului.

**Contrasemnează:**

**PRIM-MINISTRU ION CHICU**

Contrasemnează:

Ministru al Afacerilor Externe şi Integrării Europene Oleg ȚULEA

Ministru al Agriculturii, Dezvoltării

Regionale şi Mediului Ion PERJU

Ministru al Justiţiei Fadei Nagacevschi

*Anexa unică*

Aprobat prin Hotărîrea Guvernului

nr.\_\_\_\_din\_\_\_\_\_\_\_\_\_\_\_\_\_\_\_2020

**Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate**

**CAPITOLUL I**

**SFERA DE REGLEMENTARE**

1. Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate (în continuare - Regulament), stabilește „sisteme de calitate” care oferă baza identificării și a protejării denumirilor și mențiunilor care, în special, indică sau descriu produse agricole cu caracteristici care oferă valoare adăugată și/sau proprietăți care oferă valoare adăugată ca rezultat al metodelor agricole sau de prelucrare utilizate pentru producția acestora sau al locului de producere sau comercializare.

2. Prezentul regulament are scopul de a-i ajuta pe producătorii de produse agricole și alimentare în vederea informării cumpărătorilor și consumatorilor cu privire la caracteristicile și proprietățile de producție agricolă ale produselor agricole și alimentare respective, asigurând astfel:

1) concurență loială pentru fermierii și producătorii de produse agricole și alimentare cu caracteristici și proprietăți care oferă valoare adăugată;

2) punerea la dispoziția consumatorilor de informații corecte referitoare la aceste produse;

3) integritatea pieței interne.

3. Prezentul regulament vizează produsele agricole și alimentare enumerate în anexa I la prezentul regulament.

4. Prezentul regulament nu se aplică băuturilor spirtoase, vinurilor aromatizate și produselor vitivinicole, cu excepția oțeturilor din vin.

5. Măsurile prevăzute de prezentul regulament sunt destinate sprijinirii activităților agricole și de prelucrare, precum și a sistemelor agricole asociate produselor de înaltă calitate, contribuind astfel la îndeplinirea obiectivelor politicii de dezvoltare rurală.

6. În sensul prezentului regulament, se aplică, definiţiile prevăzute în Legea nr. 66-XVI din 27 martie 2008 privind protecţia indicaţiilor geografice, denumirilor de origine şi specialităţilor tradiţionale garantate (în continuare – Lege) și următoarele definiții:

*sisteme de calitate* - sistemele instituite de capitolele II și III;

*grup* - orice asociere, indiferent de forma sa juridică, formată în principal din producători sau prelucrători ai aceluiași produs;

*caracter specific* *al unui anumit produs* - proprietățile de producție caracteristice care disting în mod clar un produs de alte produse similare din aceeași categorie;

*etapă de producție* - producerea, procesarea sau pregătirea;

**CAPITOLUL II**

**DENUMIRI DE ORIGINE PROTEJATE**

**ȘI INDICAȚII GEOGRAFICE PROTEJATE**

7. Se instituie un sistem referitor la denumirile de origine protejate și indicațiile geografice protejate care să-i ajute pe producătorii de produse legate de o zonă geografică, prin:

1) asigurarea unui profit echitabil, adecvat în raport cu calitățile produselor lor;

2) informarea clară a consumatorilor în privința proprietăților produsului care oferă valoare adăugată.

8. Cerințe privind denumirile de origine și indicațiile geografice

1) În sensul prezentului regulament, „denumire de origine” este o denumire care identifică un produs:

a) originar dintr-un anumit loc, regiune sau, în cazuri excepționale, țară;

b) a cărui calitate sau ale cărui caracteristici se datorează în principal sau exclusiv unui anumit mediu geografic cu factori naturali și umani proprii; și

c) ale cărui etape de producție se desfășoară, toate, în zona geografică delimitată.

2) În sensul prezentului regulament, „indicație geografică” este o denumire care identifică un produs:

a) originar dintr-un anumit loc, regiune sau țară;

b) în cazul căruia o anumită calitate, reputație sau o altă caracteristică poate fi atribuită în principal originii geografice a produsului; și

c) atunci când cel puțin una dintre etapele de producție se desfășoară în zona geografică delimitată.

3) Fără a aduce atingere subpunctului 1), anumite denumiri sunt asimilate denumirilor de origine, chiar dacă materiile prime ale produselor în cauză provin dintr-o zonă geografică mai mare decât sau diferită de zona geografică delimitată, cu condiția ca:

a) zona de producție a materiilor prime să fie delimitată;

b) să existe condiții speciale pentru producția materiilor prime;

c) să existe măsuri de control care să asigure îndeplinirea condițiilor menționate la litera b); și

Numai animalele vii, carnea și laptele pot fi considerate materii prime în sensul prezentului alineat.

**CAPITOLUL III**

**SPECIALITĂȚI TRADIȚIONALE GARANTATE**

9. Se instituie un sistem referitor la specialitățile tradiționale garantate, al cărui obiectiv este acela de a proteja metodele de producție și rețetele tradiționale, prin susținerea producătorilor de produse tradiționale în activitățile de comercializare și de informare a consumatorilor în legătură cu proprietățile care oferă valoare adăugată rețetelor și produselor lor tradiționale.

10. O denumire de specialitate tradițională garantată trebuie să descrie un produs specific sau un aliment care:

1) rezultă în urma unui proces de producție, de prelucrare sau a unei compoziții care corespunde practicii tradiționale pentru produsul sau alimentul respectiv; sau

2) este produs din materiile prime sau ingredientele utilizate în mod tradițional.

11. O denumire de specialitate tradițională garantată trebuie:

1) să fi fost utilizată în mod tradițional pentru a desemna produsul specific; sau

2) să indice caracterul tradițional sau caracterul specific al produsului.

**CAPITOLUL IV**

**CERINȚE PENTRU ELABORAREA CAIETULUI DE SARCINI PRIVIND** **SISTEMELE DE CALITATE**

12. O denumire de origine protejată sau o indicație geografică protejată trebuie să fie conformă cu un caiet de sarcini care să includă cel puțin:

1) denumirea care urmează a fi protejată ca denumire de origine sau indicație geografică, astfel cum este folosită în limbajul comercial sau în limbajul comun, și numai în limbile care sunt sau au fost folosite în mod tradițional în descrierea unui produs specific în zona geografică delimitată;

2) descrierea produsului, inclusiv materiile prime, dacă este cazul, precum și principalele caracteristici fizice, chimice, microbiologice sau organoleptice ale produsului;

3) definirea zonei geografice delimitate cu privire la legătura menționată la subpunctul 6) litera a) sau litera b) de la prezentul subpunct și, dacă este cazul, detalii care să indice respectarea condițiilor prevăzute la punctul 8 subpunctul 3);

4) dovada faptului că produsul este originar din zona geografică delimitată menționată la punctul 8 subpunctele 1) sau 2);

5) descrierea metodei de obținere a produsului și, după caz, a metodelor locale autentice și invariabile, precum și a informațiilor legate de ambalare, atunci când grupul solicitant stabilește și oferă o justificare suficientă, specifică produsului, pentru care ambalarea trebuie să aibă loc în zona geografică delimitată în scopul de a păstra calitatea, de a garanta originea sau de a asigura controlul, ținând seama de legislația Uniunii, în special de legislația privind libera circulație a mărfurilor și libera furnizare a serviciilor;

6) elemente care să stabilească:

a) legătura dintre calitatea sau caracteristicile produsului și mediul geografic menționat la punctul 8 subpunctul 1); sau

b) după caz, legătura dintre o anumită calitate, reputația sau o altă caracteristică a produsului și originea geografică menționată la punctul 8 subpunctul 2);

7) numele și adresa autorităților, numele și adresa organismelor care verifică respectarea dispozițiilor caietului de sarcini, precum și sarcinile precise ale acestora;

8) orice normă specifică de etichetare a produsului în cauză.

13. O specialitate tradițională garantată trebuie să fie conformă cu un caiet de sarcini care conține:

1) denumirea propusă spre înregistrare, în versiunile lingvistice corespunzătoare;

2) descrierea produsului, inclusiv principalele caracteristici fizice, chimice, microbiologice sau organoleptice care demonstrează caracterul specific al acestuia, respectiv: aspect, consistenţă, culoare, gust, aromă, miros, conţinut în apă, substanţe grase, sare, proteine, aciditate, densitate; floră bacteriană specifică, după caz;

3) descrierea metodei de producție care trebuie respectată de producători, inclusiv, după caz, natura și caracteristicile materiilor prime sau ale ingredientelor utilizate, precum și metoda prin care este preparat produsul; În acest scop se va ține cont de:

a) descrierea caracteristicilor materiilor prime care să nu conţină în compoziţia acestora adaosuri de aditivi alimentari, coloranţi, arome, vitamine, minerale, îndulcitori; provenienţa materiilor prime, precum şi indicarea principalelor însuşiri, organoleptice, fizico-chimice şi microbiologice, respectiv: aspect, consistenţă, culoare, gust, aromă, miros, conţinut în apă, substanţe grase, sare, proteine, aciditate, densitate şi floră bacteriană specifică;

b) descrierea caracteristicilor ingredientelor folosite în procesul de fabricaţie, care să nu prezinte în compoziţia lor adaosuri de aditivi alimentari, coloranţi, arome, vitamine, minerale, îndulcitori, precum şi indicarea ingredientelor folosite şi a principalelor însuşiri organoleptice, fizico-chimice şi microbiologice, după caz, ale acestora;

c) descrierea metodei de producţie aplicate de producători, descrierea naturii şi a caracteristicilor materiilor prime sau a ingredientelor utilizate, a procesului tehnologic tradiţional, indicarea tuturor fazelor de producţie, inclusiv operaţiunile executate manual punându-se accent pe informaţiile ce permit diferenţierea produsului respectiv de alte produse de acelaşi tip;

d) descrierea elementelor esenţiale care definesc caracterul tradițional al produsului finit şi respectiv: însuşirile organoleptice (culoare, gust, miros, aromă, consistenţă, aspect); însuşirile fizico-chimice (apă, proteină, grăsime şi altele);

e) date, înscrisuri, referinţe bibliografice cu referire la vechimea produsului, care trebuie să demonstreze transmiterea unei tradiţii de la o generaţie la alta şi din care să rezulte legătura istorică a produsului tradiţional cu locul de producţie, sau o declaraţie de notorietate din partea unei asociaţii locale a producătorilor de produse tradiţionale;

f) exigenţele minime şi procedurile de evaluare a specificităţii produsului;

g) regulile specifice de etichetare a produsului.

14. În ceea ce privește sistemul de calitate, instituit prin capitolul II, aria geografică este delimitată cu precizie, fără ambiguități, cu referire, atât cât este posibil, la granițe fizice sau administrative.

15. Caietul de sarcini al unui produs de origine animală a cărui denumire este înregistrată ca denumire de origine protejată conține norme detaliate privind originea și calitatea hranei pentru animale.

16. Caietul de sarcini al unui sistem de calitate, instituit prin capitolul II și III indică procedurile pe care trebuie să le stabilească operatorii referitoare la dovada originii în ceea ce privește produsul, materiile prime, hrana pentru animale și alte elemente care, potrivit caietului de sarcini, trebuie să provină din aria geografică delimitată.

1) Operatorii trebuie să poată identifica:

a) furnizorul, cantitatea și originea tuturor loturilor de materii prime și/sau de produse primite;

b) destinatarul, cantitatea și destinația produselor furnizate;

c) corelația între fiecare lot „în intrare” la care se face referire la litera a) și fiecare lot „în ieșire” la care se face referire la litera b).

17. Denumirea aferentă unei denumiri de origine protejate, unei indicații geografice protejate sau unei specialități tradiționale garantate se înregistrează în grafia ei originală. Dacă grafia originală nu utilizează caracterele latine, denumirea în grafia sa originală trebuie să fie înregistrată împreună cu transcrierea denumirii în caractere latine.

18. În cazul în care denumirea unei specialități tradiționale garantate este de asemenea, utilizată într-o altă țară pentru a distinge produse comparabile sau produse care au o denumire identică sau similară, denumirea specialității tradiționale garantate va fi însoțită de mențiunea „fabricat potrivit tradițiilor”, urmată imediat de numele țării sau regiunii respective.

19. Dacă denumirea unei specialități tradiționale garantate este însoțită de mențiunea „fabricat potrivit tradițiilor”, mențiunea respectivă trebuie tradusă în celelalte limbi oficiale, traducerile respective trebuie incluse în caietul de sarcini al produsului.

**CAPITOLUL V**

**OMOLOGAREA CAIETULUI DE SARCINI**

20. Documentaţia pentru omologarea caietului de sarcini a unui produs agricol şi/sau alimentar, în vederea dobândirii protecţiei unui sistem de calitate, instituit prin capitolul II și III se elaborează de către grupul de producători sau procesatori în conformitate cu prevederile acestuia.

21. Documentaţia pentru solicitarea privind omologarea caietului de sarcini a unui produs agricol şi/sau alimentar, în vederea dobândirii protecţiei unui sistem de calitate, se transmite în format letric pe adresa autorității competente sau în format electronic.

22. Documentaţia este însoţită de următoarele:

1) cererea de înregistrare privind omologarea caietului de sarcini a unui produs agricol şi/sau alimentar, pentru dobândirea protecţiei a unui sistem de calitate, prevăzută în anexa nr. 2 1a prezentul regulament;

2) actul de asociere, indiferent de forma sau componenţa juridică a grupului de producători sau procesatori şi statutul. În asociaţie pot fi incluse şi organizaţii de promovare a produsului care reprezintă un interes economic al producătorilor sau procesatorilor incluşi în aceasta;

3) declaraţie pe propria răspundere că grupul reprezintă producătorii sau procesatorii din arealul geografic delimitat în caietul de sarcini conform anexei nr. 5 la prezentul Regulament.

4) caietul de sarcini care trebuie să conţină elementele prevăzute la punctul 12 sau 13 din prezentul Regulament. În cazul sistemului din domeniul calităţii prevăzut la capitolul III, caietul de sarcini trebuie să conţină elementele prevăzute în anexa nr. 3 la prezentul Regulament;

5) o notificare, numai în cazul sistemelor din domeniul calităţii prevăzut la capitolul II, care trebuie să conţină elementele prevăzute în anexa nr. 4 la prezentul Regulamentul; Notificarea conține elementele principale ale caietului de sarcini:

a) denumirea, descrierea produsului, inclusiv, după caz, normele specifice aplicabile ambalării și etichetării, precum și o scurtă delimitare a zonei geografice;

b) descrierea legăturii produsului cu mediul geografic sau cu originea geografică menționate la punctul 8, subpunctul 1) sau 2), după caz, inclusiv, dacă este necesar, elementele specifice descrierii produsului sau metodei de producție care justifică legătura.

6) date, înscrisuri sau alte dovezi care să evidenţieze legătura cu arealul geografic, legătura dintre zona geografică şi calitatea sau caracteristicile produsului ori o calitate specifică, reputaţia sau alte caracteristici ale produsului, din care să rezulte că produsul pentru care se solicită protecţia prezintă caracteristici din domeniul calităţii care îl diferenţiază de produsele din aceeaşi categorie obţinute în afara zonei de producţie;

7) date, înscrisuri, referinţe bibliografice sau alte dovezi din care să rezulte legătura istorică de realizare a produsului cu aria geografică;

8) date socioeconomice conţinând următoarele informaţii:

- producţia actuală;

- cantitatea estimată pe 5 ani;

- numărul clienţilor (actuali şi potenţiali) pe fiecare segment al filierei produsului (producţie, distribuţie, comercializare);

- destinaţia geografică a produsului actuală şi estimată pe 5 ani;

- situaţia economică actuală şi estimată pe 5 ani;

9) hartă color de dimensiune adecvată care să permită delimitarea precisă a zonei de producţie sau graniţele stabilite;

10) alte date şi informaţii din care să rezulte necesitatea dobândirii protecţiei. 23. Notificarea aferentă cererii de omologare a unei denumiri de origine protejate sau a unei indicații geografice protejate menționat la punctul 22 subpunctul 5) identifică produsul utilizând definiții și standarde utilizate în mod obișnuit pentru produsul respectiv. Descrierea se concentrează asupra caracterului specific al produsului care poartă denumirea ce urmează a fi înregistrată, utilizând unități de măsură și termeni de comparație comuni sau tehnici, fără a include caracteristicile tehnice inerente tuturor produselor de acel tip și cerințele juridice obligatorii aplicabile tuturor produselor de acel tip.

24. În cazul unei specialități tradiționale garantate, descrierea produsului menționată la punctul 13 subpunctul 2) menționează doar caracteristicile necesare pentru identificarea produsului și caracteristicile specifice ale acestuia. Nu se repetă obligațiile generale și, mai ales, caracteristicile tehnice inerente tuturor produselor de acel tip și cerințele juridice obligatorii aferente.

25. Descrierea metodei de producție, menționată la punctul 13, subpunctul 3) include doar metoda de producție în vigoare. Practicile tradiționale trebuie incluse doar dacă mai sunt utilizate. Se descrie doar metoda necesară pentru obținerea produsului specific, într-un mod care să permită reproducerea acestuia oriunde.

26. Elementele esențiale care dovedesc caracterul tradițional al produsului includ elementele principale care au rămas neschimbate, atestate de referințe precise și bine stabilite.

27. În scopul omologării caietului de sarcini, a unui produs agricol şi/sau alimentar, pentru dobândirea protecţiei unui sistem de calitate, se instituie în cadrul autorității competente un Grup de lucru, denumit în continuare Grup de lucru.

28. Grupul de lucru în scopul omologării caietelor de sarcini prevăzute la pct. 27 examinează documentaţia depusă conform pct. 22 şi în cazul corespunderii lui, propune aprobarea acestuia conducerii autorității competente.

29. Autoritatea competentă emite ordinul de omologare a caietului de sarcini a unui produs agricol şi/sau alimentar, pentru dobândirea protecţiei a unui sistem de calitate.

30. În cazul în care urmare a examinării documentaţie prevăzute la pct. 22 va fi identificată neconcordanţa dosarului depus cu legislaţia în vigoare, în termen de 30 zile din data examinării, Grupul de lucru va notifica grupului de producători iregularitățile depistate cu indicarea propunerilor privind eliminarea neconformităţilor.

31. Grupul de producători va întreprinde măsurile corective de lichidare a neconformităţilor în termenul indicat de Grupul de lucru, în caz contrar, cererea de solicitare a omologării caietului de sarcini pentru un produs agricol şi/sau alimentar, în scopul dobândirii protecţiei unui sistem de calitate, se respinge.

32. Termenul de examinare şi avizare a caietului de sarcini de către Grupul de lucru nu poate depăşi 60 de zile din data înregistrării cererii.

33. Membrii Grupului de lucru vor asigura confidenţialitatea informaţiei obţinute în cadrul şedinţelor de examinare a caietelor de sarcini.

34. Autoritatea competentă publică pe pag. web a Ministerului, informaţia cu privire la caietele de sarcini omologate pentru produsele agricole şi/sau alimentare, în scopul dobândirii protecţiei a unui sistem de calitate, conform anexei nr. 6 a prezentului Regulament.

35. Cererea pentru omologarea caietului de sarcini a unui produs agricol şi/sau alimentar, pentru dobândirea protecţiei unui sistem de calitate, poate fi depusă numai de către grupuri de producători care lucrează cu produsul a cărui denumire urmează să fie înregistrată.

36. O persoană fizică sau juridică poate fi asimilată unui grup în cazul în care se arată că sunt îndeplinite următoarele condiţii:

1) persoana vizată este singurul producător care doreşte să depună o cerere de omologare a caietului de sarcini;

2) în ceea ce priveşte sistemul de calitate, instituit prin capitolul II, zona geografică delimitată are caracteristici care diferă în mod considerabil de cele ale zonelor învecinate sau caracteristicile produsului sunt diferite de cele ale produselor din zonele învecinate.

37. Caietul de sarcini privind un produs agricol şi/sau alimentar, pentru dobândirea protecţiei unui sistem de calitate, se adoptă la adunarea generală a grupului de producători respectiv cu cel puţin 2/3 din voturile membrilor. Caietul de sarcini stabileşte condiţiile necesare privind obţinerea produselor respective.

38. Statutul grupului menționat la punctul 22 subpunctul 2) trebuie să conţină prevederi referitoare la:

1) reprezentativitatea grupului în raport cu filiera. Astfel, în cazul produselor transformate, trebuie prezentate sursele de aprovizionare cu materiile prime determinate;

2) accesibilitatea grupului pentru alţi aderenţi: utilizarea denumirii de origine, a indicaţiei geografice sau producerea specialităţii tradiţionale garantate trebuie să fie accesibile tuturor producătorilor care respectă prevederile caietului de sarcini;

3) misiunile grupului în raport cu denumirea de origine, indicaţia geografică sau specialitatea tradiţională garantată,

39. Un grup trebuie:

1) să contribuie la garantarea calității, a reputației și a autenticității produselor sale de pe piață prin monitorizarea utilizării comerciale a denumirii și, dacă este necesar, prin informarea autorităților competente;

2) să ia măsuri pentru a asigura protecția juridică adecvată a denumirii de origine protejate sau a indicației geografice protejate și a drepturilor de proprietate intelectuală care au legătură directă cu acestea;

3) să desfășoare activități de informare și promovare care să vizeze informarea consumatorilor în privința proprietăților produselor care oferă valoare adăugată;

4) să desfășoare activități legate de asigurarea conformității unui produs cu caietul de sarcini;

5) să adopte măsuri de eficientizare a sistemului, inclusiv dezvoltarea de expertiză economică, efectuarea de analize economice, diseminarea de informații economice privind sistemul și activități de consiliere a producătorilor;

6) să ia măsuri pentru a crește valoarea produselor și, dacă este cazul, să facă demersuri pentru a interzice sau contracara orice măsuri care sunt sau pot fi în defavoarea imaginii produselor.

40. Un grup de producători este alcătuit numai din membri care:

- produc sau prelucrează același produs și care, în plus, pot fi implicați în prelucrarea, pregătirea sau introducerea pe piață; În grup (asociaţie) pot fi incluse şi organizaţii de promovare a produsului care reprezintă un interes economic al producătorilor sau procesatorilor incluşi în aceasta;

- ale căror activități de producție se desfășoară în aria geografică delimitată;

- instituie un sistem comun de comercializare pentru produsele obținute de grup; și

- instituie un sistem de controale interne care cuprinde un set documentat de activități și proceduri de control, potrivit căruia un anumit organism de evaluare a conformității este responsabil cu verificarea respectării prezentului regulament de către fiecare membru al grupului.

41. Stimularea promovării şi dezvoltării sistemelor de calitate se efectuează prin acordarea de subvenţii din Fondul naţional de dezvoltare a agriculturii şi mediului rural. Mărimea subvenţiilor şi modul de alocare a acestora se stabilesc de Guvern.

**CAPITOLUL VI**

**OBȚINEREA DREPTULUI DE UTILIZARE**

**A UNUI SISTEM DE CALITATE**

42. Dreptul de utilizare a logoului naţional pe etichetele şi/sau pe ambalajele produselor recunoscute ca sisteme din domeniul calităţii produselor agricole şi/sau alimentare protejate naţional, îl au producătorii sau procesatorii care respectă prevederile din caietul de sarcini şi care sunt supuşi controlului şi certificării unui organism de evaluare a conformităţii recunoscut de Ministerul Agriculturii Dezvoltării Regionale și Mediului.

43. Pentru a dobândi dreptul de utilizare a unui sistem de calitate, în conformitate cu articolul 9 alineatul (6) din Lege, grupul (asociația) de producători care respectă prevederile din caietul de sarcini, a unui sistem de calitate trebuie să îndeplinească următoarele condiții:

1) să fie membru al grupului de producători (asociației), care a solicitat înregistrarea unui sistem de calitate;

2) să dețină contract încheiat cu un organism de evaluare a conformităţii a produselor agricole şi alimentare pentru verificarea şi certificarea realităţii datelor cuprinse în caietul de sarcini;

44. Cererea privind acordarea dreptului de utilizare a unui sistem de calitate al produsului corespunzător, se perfectează de către grupul (asociația) de producători, pe numele Ministerului în conformitate cu anexa nr. 7 la prezentul Regulament.

45. Ministerul înregistrează cererea la data la care a fost prezentat dosarul complet și examinează documentele prezentate în termen de cel mult 15 zile lucrătoare de la data înregistrării cererii.

46. Dosarul menționat la pct. 41 va conține:

1) cererea de înregistrare pentru obținerea dreptului de utilizare a unui sistem de calitate în conformitate cu anexa nr. 7 la prezentul Regulament;

2) caietul de sarcini al produselor agricole şi alimentare pentru care s-a obținut protecţie naţională al unui sistem din domeniul calităţii;

3) copie a contractului încheiat cu un organism de evaluare a conformităţii a produselor agricole şi alimentare pentru verificarea şi certificarea realităţii datelor cuprinse în caietul de sarcini;

47. În cazul în care urmare a examinării dosarului depus se constată îndeplinirea cerințelor stabilite de prezentul Regulament, precum și corespunderea prevederilor caietelor de sarcini, Ministerul decide acordarea dreptului de utilizare a unui sistem de calitate, în caz contrar, emite un aviz de refuz pe care îl remite solicitantului pentru înlăturarea tuturor neconformităților și prezentarea dosarului spre о noua examinare.

48. Ministerul în termen de 3 zile lucrătoare de la data emiterii, transmite grupului (asociației) de producători decizia privind acordarea dreptului de utilizare a unui sistem de calitate, iar în termen de 5 zile lucrătoare comunică Agenția de stat pentru Proprietatea Intelectuală (AGEPI) informația cu privire la grupul de producători care au dobândit dreptul de utilizare a unui sistem de calitate.

49. Cererea pentru eliberarea certificatului privind dreptul de utilizare a unui sistem de calitate se depune la AGEPI de către grupul de producători care a dobândit acest drept.

50. În cazul în care o persoana fizică sau juridică din aria geografică delimitată, dorește să producă produse în conformitate cu prevederile caietului de sarcini trebuie să adere la grupul (asociația) de producători și să fie atestat de către grupul (asociația) de producători din care face parte referitor la corespunderea cerințelor din caietul de sarcini a unui sistem de calitate pentru care dorește să dobândească dreptul de utilizare.

51. Grupul (asociația) de producători examinează documentele prezentate și efectuează atestarea solicitantului privind dreptul de utilizare a unui sistem de calitate în termen de cel mult 15 zile lucrătoare.

52. Atestarea de către grupul (asociația) de producători a solicitantului privind corespunderea acestuia cu cerințele din caietul de sarcini pentru un sistem de calitate include verificarea veridicității informațiilor prezentate și corespunderea acestora cu prevederile caietului de sarcini.

53. Verificările în conformitate cu punctul 51 din prezentul Regulament se efectuează, după caz, cu deplasarea la faţa locului. Solicitantul se anunță cu 5 zile înainte cu privire la data verificării.

54. În cazul în care grupul (asociația) de producători constată că producătorul întrunește toate condițiile necesare și produce produsele cu respectarea prevederilor caietului de sarcini, acordă dreptul de utilizare a sistemului din domeniul calităţii corespunzător caietului de sarcini.

55. În cazul în care se constată neconformitatea informației prezentate de solicitant cu prevederile caietului de sarcini, grupul (asociația) de producători întocmește un act în care indică abaterile depistate și îl remite solicitantului pentru înlăturarea acestora, în vederea unei ulterioare verificări.

**CAPITOLUL VII**

**EVALUAREA CONFORMITĂŢII**

**CAIETULUI DE SARCINI A UNUI SISTEM DE CALITATE**

56. Organismele de evaluare a conformităţii furnizează un certificat oricărui grup (asociație) de producători care respectă prezentul regulament.

Certificatul:

1) permite cel puțin identificarea grupului de operatori, inclusiv lista membrilor acestuia, categoria de produse vizate de certificat și perioada de valabilitate a acestuia;

2) certifică faptul că activitatea notificată respectă prezentul regulament.

57. Grupurile (asociațiile) de producători nu introduc pe piață produsele menționate la punctul 2 al prezentului Regulament decât dacă posedă deja un certificat, astfel cum se menționează la punctul 56.

58. Un grup (asociație) de producători nu are dreptul de a obține un certificat de la mai multe organisme de evaluare a conformităţii, în ceea ce privește aceeași categorie de produse, inclusiv atunci când respectivul grup (asociație) de producători se implică în etape diferite ale producției, pregătirii și distribuției.

59. Membrii unui grup (asociație) de producători nu au dreptul de a obține un certificat individual pentru niciuna dintre activitățile vizate de certificarea grupului de operatori de care aparțin.

60. Operatorii verifică certificatele operatorilor care le sunt furnizori.

61. În sensul punctelor 56 și 58, produsele se clasifică în conformitate cu următoarele categorii:

1. Produse agricole destinate consumului uman;

2. Produse agricole și alimentare:

I. Denumiri de origine și indicații geografice;

II. Specialități tradiționale garantate

62. Organismele de evaluare a conformităţii retrag certificatele menționate la punctul 56 pentru întregul grup în cazul în care deficiențele în ceea ce privește structura sau funcționarea sistemului de controale interne prevăzut la punctul 40, în special în ceea ce privește nedetectarea sau nesoluționarea nerespectării de către membri individuali ai grupului de operatori, afectează integritatea produselor.

63. Certificatul de conformitate pentru produsele agricole şi/sau alimentare a unui sistem de calitate se emite de către un organism de evaluare a conformităţiiacreditat conform standardului SM SR EN ISO/CEI 17065 „Evaluarea conformităţii. Cerinţe pentru organisme care certifică produse, procese şi servicii”, în condiţiile stabilite de prezentul capitol.

64. Unitatea va pune la dispoziţia organismului de evaluare a conformităţiievidenţa contabilă, astfel încât agentul economic şi organismul de evaluare a conformităţiisă obţină următoarele informaţii:

a) furnizorul şi, dacă sânt diferiţi, vânzătorul sau exportatorul produselor;

b) natura şi cantitatea produselor agroalimentare şi/sau materiei prime, care au fost livrate unităţii, şi după caz, natura şi cantitatea tuturor materiilor cumpărate, precum şi utilizarea acestora şi, dacă este cazul, componenţa furajelor compuse;

c) alte informaţii solicitate de organismul de evaluare a conformităţii.

65. Supravegherea utilizării denumirilor înregistrate care descriu produsele plasate pe piaţă conform caietelor de sarcini se va efectua conform Legii 105/2003 privind protecţia consumatorilor.

**CAPITOLUL VIII**

**RESPONSABILITĂŢILE ORGANISMELOR**

**DE**  **EVALUARE A CONFORMITĂŢII RECUNOSCUTE**

66. Organismele de evaluare a conformităţii recunoscute au următoarele responsabilităţi:

1) să verifice cererea de certificare a conformităţii produsului pentru dobândirea unui sistem de calitate;

2) să verifice, să controleze şi să certifice respectarea datelor cuprinse în caietul de sarcini pentru un sistem de calitate;

3) să fundamenteze decizia de obținere a dreptului de utilizare a unui sistem de calitate ale produselor agricole sau alimentare;

4) să execute primul audit de certificare/control anunţat într-un interval de maximum 120 de zile calendaristice de la data semnării contractului de inspecţie şi certificare cu operatorul, în conformitate cu procedura de control/certificare a conformităţii produselor standard a fiecărui organism de evaluare a conformităţii;

5) să efectueze într-un an minimum o inspecţie/un audit planificată/planificat. De asemenea, pot efectua o inspecţie/un audit neanunţată/neanunţat, din propria iniţiativă sau la sesizarea unor terţi, pentru a verifica dacă sunt respectate condiţiile care au stat la baza înregistrării unui sistem de calitate ale produselor agricole şi/sau alimentare pentru a fi protejate;

6) să propună autorității competente, din motive justificate, anularea înregistrării sistemului de calitate ale produselor agricole şi/sau alimentare, când respectarea condiţiilor din caietul de sarcini nu mai poate fi asigurată;

7) să verifice modul de aplicare a legislaţiei privind regulile specifice de etichetare a produselor ce au dobândit protecţia unui sistem de calitate în temeiul capitolului I și II al prezentului Regulament;

8) să comunice autorității competente eventualele modificări în statutul lor de acreditare, în termen de 5 zile de la data primirii comunicării oficiale din partea organismului de acreditare.

67. Dacă un operator încheie contractul de inspecţie şi certificare cu un organism de evaluare a conformităţii şi din motive pertinente nu poate fi respectat, atunci operatorul economic poate încheia un alt contract de inspecţie şi certificare cu un alt organism de evaluare a conformităţii cu condiţia rezilierii contractului. Primul organism are obligaţia să transmită imediat organismului de evaluare a conformităţii care a preluat activitatea toate informaţiile necesare pentru continuarea activităţii de inspecţie şi certificare a acestui operator.

68. Autoritatea competentă recunoaște un organism de evaluarea conformității în temeiul articolului 14 al Legii nr. 235/2011 privind activităţile de acreditare şi de evaluare a conformităţii;

69. Autoritatea competentă asigură o comunicare eficientă atât cu organismele de evaluare a conformităţii, cu organismul naţional de acreditare, cât şi cu alt organism de acreditare echivalent din Uniunea Europeană, semnatar al acordului de recunoaştere multilaterală a acreditării europene EA-MLA.

70. Autoritatea competentă verifică şi monitorizează activitatea organismelor de evaluare a conformităţii a produselor agricole sau alimentare.

**CAPITOLUL IX**

**RECUNOAŞTEREA ORGANISMELOR**

**DE EVALUARE A CONFORMITĂŢII**

71. Organismele de evaluare a conformităţii produselor, în scopul recunoaşterii vor depune o cerere la autoritatea competentă, conform modelului specificat la anexa nr. 8, precum şi un dosar care atestă acreditarea conform standardului SM SR EN ISO/CEI 17065 „Evaluarea conformităţii. Cerinţe pentru organisme care certifică produse, procese şi servicii”.

72. Autoritatea competentă, va emite un ordin de recunoaşte a organismelor de evaluare a conformităţii, acreditate în domeniul reglementat, în termen de 5 zile lucrătoare.

73. Recunoaşterea organismelor de evaluare a conformităţii produselor se acordă pe termenul de valabilitate al certificatului de acreditare, emis de către Centrul Naţional de Acreditare MOLDAC.

74. Organismele de evaluare a conformităţii, transmit autorității competente, până la data de 31 ianuarie a fiecărui an, lista grupurilor de producători verificaţi şi controlaţi până la data de 31 decembrie a anului anterior, cuprinzând numele şi adresa Grupului de producători, tipul (producător, procesator), tipul produsului, data înregistrării, data certificării etc.

75. Organismele de evaluare a conformităţii, transmit autorității competente informația privind orice neconformităţi sau încălcare privind respectarea datelor cuprinse în caietul de sarcini şi sancţiunea aplicată.

76. Rolul organismelor de evaluare a conformităţii produselor agricole sau alimentare este de a confirma că produsele agricole ori alimentare care poartă o indicaţie geografică protejată, o denumire de origine protejată sau specialitate tradiţională garantată îndeplinesc criteriile cuprinse în caietul de sarcini.

77. Inspecţia şi certificarea conformităţii indicaţiilor geografice protejate, denumirilor de origine protejate şi a specialităţilor tradiţionale garantate ale produselor agricole sau alimentare pot fi efectuate de organisme de evaluare a conformităţii care îndeplinesc condiţiile prevăzute în prezentul regulament.

78. Organismele candidate a fi recunoscute ca organisme de evaluare a conformităţii, a produselor agricole sau alimentare ce au dobândit protecţia sistemelor de calitate, în vederea recunoaşterii, va depune la autoritatea competentă următoarele documente:

1) cererea pentru obţinerea recunoaşterii a produselor agricole sau alimentare în vederea efectuării activităţilor de inspecţie şi certificare a produselor agricole sau alimentare;

2) copie de pe certificatul de acreditare conform standardului SM SR EN ISO/CEI 17065:2013 ”Evaluarea conformităţii. Cerinţe pentru organisme care certifică produse, procese şi servicii”

3) actul constitutiv sau statutul organismului candidat;

4) o scurtă prezentare a activităţii din care să rezulte experienţa în domeniul inspecţiei şi certificării;

5) o declaraţie scrisă prin care se angajează să pună la dispoziţia autorității competente, alte documente şi informaţii cu privire la acreditarea conform standardului SM SR EN ISO/CEI 17065:2013 ”Evaluarea conformităţii. Cerinţe pentru organisme care certifică produse, procese şi servicii”

6) procedura standard de control care să conţină o descriere detaliată a măsurilor şi cerinţelor de control pe care organismul se angajează să le impună operatorilor;

7) dosarul personalului angajat, care va cuprinde:

a) copii de pe diplomele de studii superioare/postuniversitare de specialitate;

b) curriculum vitae;

c) copii ale contractelor individuale de muncă sau ale contractelor de prestări servicii;

d) copii de pe adeverinţele de formare sau perfecţionare profesională a auditorilor/inspectorilor care să dovedească calificarea lor pentru efectuarea auditurilor/inspecţiilor, eliberate de un organism abilitat în acest scop;

79. Recunoaşterea acordată organismului de evaluare a conformităţii poate fi retrasă în următoarele cazuri:

1) organismul de evaluare a conformităţii şi-a încetat activitatea, activitatea sa este suspendată;

2) atunci când, în urma comunicării primite de la organismul naţional de acreditare (MOLDAC) sau de la un alt organism de acreditare echivalent din Uniunea Europeană, semnatar al acordului de recunoaştere multilaterală a acreditării europene EA-MLA, se constată că acreditarea organismului a expirat sau a fost retrasă în baza deciziei de retragere a acreditării.

80. Autoritatea competentă, comunică organismului de evaluare a conformităţii, în termen de 15 zile calendaristice, decizia de aprobare/respingere a solicitării de recunoaştere, cu specificarea motivelor acestei decizii.

81. În situaţia în care recunoaşterea acordată unui organism de evaluare a conformităţii este retrasă, autoritatea competentă informează Organismul Naţional de Acreditare (MOLDAC) sau alt organism de acreditare echivalent din Uniunea Europeană, semnatar al acordului de recunoaştere multilaterală a acreditării europene EA-MLA, şi operatorii înscrişi la acest organism cu privire la interzicerea utilizării mărcii de certificare a acestuia şi a oricărei declaraţii de conformitate cu legislaţia naţională şi comunitară în domeniu, precum şi la necesitatea încheierii unui contract cu un alt organism de evaluare a conformităţii.

82. În vederea extinderii recunoaşterii pentru noi categorii/clase de produse, organismul de evaluare a conformităţii recunoscut transmite o solicitare la autoritatea competentă însoţită de următoarele documente:

a) cererea pentru extinderea recunoaşterii pentru noile categorii/clase de produse a organismelor de evaluare a conformităţii, a produselor agricole şi/sau alimentare ce au dobândit protecţia sistemelor de calitate, al cărei model este prevăzut în anexa nr. 4 la prezentul Regulament;

b) certificatul de acreditare pentru noile categorii/clase de produse, emis de organismul de acreditare, conform standardului SM SR EN ISO/CEI 17065:2013 ”Evaluarea conformităţii. Cerinţe pentru organisme care certifică produse, procese şi servicii”

c) procedurile de inspecţie şi certificare necesare pentru noile categorii/clase de produse.

83. La primirea solicitării pentru extinderea recunoaşterii pentru noi categorii/clase de produse, autoritatea competentă verifică documentele menţionate la punctul 82 şi aprobă sau respinge această solicitare în termen de 30 de zile de la depunerea ei.

84. Lista organismelor de evaluare a conformităţii, pentru care s-au emis ordin de recunoaştere, va conţine informaţii privind denumirea completă şi sediul acestora şi se va publica anual pe site-ul autorității competente.

**CAPITOLUL X**

**MODIFICAREA UNUI CAIET DE SARCINI PRIVIND**

**PRODUSELE AGROALIMENTARE CU DO, IG ŞI STG**

85. Grupul (asociaţia) de producători poate solicita aprobarea unei modificări a caietului de sarcini cu condiţia ca cererea depusă, conform anexei nr.9 a prezentului Regulament Respectivele cereri se completează în conformitate cu cerințele stabilite la punctul 22 din Regulament. Notificarea modificată se întocmește în conformitate cu formularul din anexa 4 la prezentul regulament.

86. În cazul specialităților tradiționale garantate, cererea de aprobare a unei modificări care nu este minoră a caietului de sarcini al produsului se întocmește în conformitate cu formularul din anexa 10 la prezentul regulament. Respectiva cerere se completează în conformitate cu cerințele stabilite la punctul 13 din Regulamentul.

Caietul de sarcini modificat se întocmește în conformitate cu formularul din anexa 3 la prezentul regulament.

87 Atunci când modificarea presupune una sau mai multe modificări care nu sunt minore ale caietului de sarcini, cererea de modificare trebuie să urmeze procedura prevăzută la capitolele IV –V a prezentului Regulament.

88. Pentru ca o modificare să fie considerată minoră în cazul caietelor de sarcini pentru produsele agroalimentare cu DO şi IG, modificarea respectivă nu trebuie:

a) să se refere la caracteristicile esenţiale ale produsului;

b) să modifice legătura menţionată la pct. 12 subpunctul 6), lit. a), b)

c) să includă o schimbare a denumirii sau a unei părţi a denumirii produsului;

d) să modifice delimitarea ariei geografice;

e) să genereze restricţii suplimentare în ceea ce priveşte comercializarea produsului sau a materiilor prime.

89. Pentru ca o modificare a caietelor de sarcini pentru produsele agroalimentare cu denumire de STG să fie considerată minoră aceasta nu trebuie:

a) să se refere la caracteristicile esenţiale ale produsului;

b) să introducă schimbări esenţiale ale metodei de producţie;

c) să includă o schimbare a denumirii sau a unei părţi a denumirii produsului.

90. Cererile de aprobare a unor modificări minore, se întocmesc în conformitate cu formularul din anexa 11 la prezentul regulament.

90. În cazul specialităţilor tradiţionale garantate, cererile de aprobare a unor modificări minore sunt însoţite de caietul de sarcini actualizat.

91. Examinarea cererii vizează modificarea propusă. Caietul de sarcini iniţial se va compara în detaliu cu versiunile modificate propuse, în cazul fiecărei modificări.

92. În cazul denumirilor de origine protejate sau în cel al indicațiilor geografice protejate, cererile de aprobare a unor modificări minore sunt însoțite de notificarea actualizată, acesta fiind întocmit în conformitate cu formularul din anexa 4.

93. Cererile care vizează modificări minore, includ trimiterea la publicarea caietului de sarcini actualizat.

94. În cazul specialităților tradiționale garantate, cererile de aprobare a unor modificări minore sunt însoțite de caietul de sarcini actualizat, întocmit în conformitate cu formularul din anexa 3.

Anexa nr. 1

La Regulamentul de aplicare a normelor privind sistemele din domeniul calității produselor agricole și alimentare

**CLASIFICAREA PRODUSELOR**

**1. Produse agricole destinate consumului uman**

— Clasa 1.1. Carne (și organe comestibile) proaspete

— Clasa 1.2. Produse din carne (preparate, sărate, afumate etc.)

— Clasa 1.3. Brânzeturi

— Clasa 1.4. Alte produse de origine animală (ouă, miere, diverse produse lactate, cu excepția untului etc.)

— Clasa 1.5. Uleiuri și grăsimi (unt, margarină, ulei etc.)

— Clasa 1.6. Fructe, legume și cereale, proaspete sau prelucrate

— Clasa 1.7. Pești, moluște și crustacee proaspete și produse derivate

— Clasa 1.8. Alte produse (condimente etc.)

**2. Produse agricole și alimentare**

**I.Denumiri de origine și indicații geografice**

— Clasa 2.1. Bere

— Clasa 2.2. Ciocolată și produse derivate

— Clasa 2.3. Pâine, produse de patiserie, prăjituri, produse de cofetărie, biscuiți și alte produse de panificație

— Clasa 2.4. Băuturi produse din extracte de plante

— Clasa 2.5. Paste făinoase

— Clasa 2.6. Sare

— Clasa 2.7. Gume și rășini naturale

— Clasa 2.8. Pastă de muștar

— Clasa 2.9. Fân

— Clasa 2.10. Uleiuri esențiale

— Clasa 2.11. Plută

— Clasa 2.12. Cârmâz

— Clasa 2.13. Flori și plante ornamentale

— Clasa 2.14. Bumbac

— Clasa 2.15. Lână

— Clasa 2.16. Răchită

— Clasa 2.17. In melițat

— Clasa 2.18. Piele

— Clasa 2.19. Blană

— Clasa 2.20. Pene

**II. Specialități tradiționale garantate**

— Clasa 2.21. Preparate alimentare

— Clasa 2.22. Bere

— Clasa 2.23. Ciocolată și produse derivate

— Clasa 2.24. Pâine, produse de patiserie, prăjituri, produse de cofetărie, biscuiți și alte produse de panificație

— Clasa 2.25. Băuturi produse din extracte de plante

— Clasa 2.26. Paste făinoase

— Clasa 2.27. Sare

Anexa nr. 2

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**CERERE**

privind omologarea caietului de sarcini pentru produsele agroalimentare

cu denumiri de origine, indicaţii geografice şi specialităţi tradiţionale garantate

I. Grup solicitant\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_\_\_, telefon/fax\_\_\_\_\_\_\_\_\_\_\_\_\_\_\_\_\_\_\_, e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentat de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-\_, domiciliat în\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_, bl.\_\_\_\_\_\_\_\_\_\_, sc\_\_\_\_\_\_\_\_, et.\_\_\_\_\_\_\_\_, ap.\_\_\_\_\_\_, sectorul\_\_\_\_\_\_\_\_\_\_\_\_\_\_\_\_\_\_\_\_\_\_, posesor al buletinului de identitate seria\_\_\_\_\_\_\_\_\_\_\_\_\_ nr.\_\_\_\_\_\_\_\_\_\_\_\_\_\_\_\_\_, eliberat/eliberată de\_\_\_\_\_\_\_\_\_\_\_,

în conformitate cu prevederile pct. 21, al Regulamentului privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate, solicit omologarea caietului de sarcini pentru produsul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ca: [ ] DOP [ ] IGP [ ] STG

 (Se bifează căsuţa corespunzătoare).

II. Componenţa grupului solicitant:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III. Organismul care verifică respectarea dispoziţiilor caietului de sarcini: denumire:\_\_\_\_\_\_\_\_\_\_\_\_\_\_\_\_\_\_\_\_ adresă:\_\_\_\_\_\_\_\_\_\_\_\_\_\_\_\_\_ tel:\_\_\_\_\_\_\_\_, fax:\_\_\_\_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_\_\_\_\_

Anexăm prezentei cereri:

* caietul de sarcini;
* notificare;
* extrasul din procesul verbal de la adunarea generală, unde a fost adoptat caietul de sarcini.
* denumirea şi adresa producătorilor, membri ai asociaţiei de producători din aria geografică delimitată;
* declaraţia grupului solicitant prin care se atestă autenticitatea informaţiilor furnizate în documentaţia depusă.

Funcţia reprezentantului grupului solicitant:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data:\_\_\_\_\_\_\_\_\_\_\_\_\_ Semnătura şi ştampila:\_\_\_\_\_\_\_\_\_\_\_\_\_\_\_\_\_\_\_\_\_\_

Anexa nr. 3

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**CAIETUL DE SARCINI**

**AL UNEI SPECIALITĂȚI TRADIȚIONALE GARANTATE**

(Întroduceți denumirea, astfel cum este indicată la punctul 1 de mai jos: ) „…”

Țara „…”

**1. Denumirea (denumirile) propusă (propuse) pentru înregistrare**

…

**2. Tipul de produs [a se vedea anexa 1 ]**

…

**3. Motive pentru înregistrare**

**3.1. Indicați dacă produsul:**

- rezultă în urma unui mod de producție sau de prelucrare sau a unei compoziții care corespunde practicii tradiționale pentru produsul sau alimentul respectiv

- este produs din materii prime sau ingrediente care sunt cele utilizate în mod tradițional

[Explicați]

**3.2. Indicați dacă denumirea:**

- a fost utilizată în mod tradițional pentru a desemna produsul specific

- arată caracterul tradițional sau caracterul specific al produsului

[Explicați]

**4. Descriere**

**4.1. Descrierea produsului căruia i se aplică denumirea de la punctul 1,** inclusiv principale caracteristici fizice, chimice, microbiologice sau organoleptice ale produsului, care demonstrează caracterul specific al acestuia [pct. 13 din prezentul regulament];

…

**4.2.    Descrierea metodei de producție a produsului** căruia i se aplică denumirea de la punctul 1, metodă pe care producătorii trebuie să o urmeze, inclusiv, după caz, natura și caracteristicile materiilor prime sau ale ingredientelor utilizate, precum și metoda de preparare a produsului [punctul 23 din prezentul regulament]

…

**4.3.    Descrierea principalelor elemente care conferă caracterul tradițional al produsului [punctul 23 din prezentul regulament]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 *(Numele, prenumele) (Semnătura) (Data)*

Anexa nr. 4

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**NOTIFICARE**

(Introduceți denumirea, astfel cum este indicată la punctul 1 de mai jos) „…”

|  |  |  |
| --- | --- | --- |
| [Bifați căsuța corespunzătoare, cu „X”:]  |   DOP |   IGP |

**1. Denumirea (denumirile) [a (ale) DOP sau IGP]**

(Inserați denumirea propusă sau, în cazul unei cereri de aprobare a unei modificări a unui caiet de sarcini denumirea înregistrată.)

**2.     Țara**

…

**3.    Descrierea produsului agricol sau alimentar**

**3.1.    Tipul de produs [enumerat în anexa XI]**

…

**3.2.    Descrierea produsului căruia i se aplică denumirea de la punctul 1**

[Principalele elemente menționate la punctul 12, subpunctul 2) din prezentul regulament. Pentru a identifica produsul, utilizați definițiile și standardele utilizate în mod obișnuit pentru produsul respectiv. În descrierea produsului, concentrați-vă asupra caracterului specific al produsului, utilizând unități de măsură și termeni de comparație comuni sau tehnici, fără a include caracteristici tehnice inerente tuturor produselor de acel tip și cerințe juridice obligatorii aplicabile tuturor produselor de acel tip (pct. 23 din prezentul regulament).]

**3.3. Hrană pentru animale (doar în cazul produselor de origine animală) și materii prime (doar în cazul produselor prelucrate)**

[În cazul DOP: confirmați faptul că hrana pentru animale și materiile prime provin din aria delimitată. Dacă hrana pentru animale sau materiile prime provin din afara ariei delimitate, descrieți în detaliu excepțiile respective și motivați-le. Excepțiile de la punctul 8 subpunctul 1) sau 2) pot fi acceptate ținînd seama de caracterul specific al producției.

În cazul IGP: Precizați eventualele cerințe privind calitatea sau eventualele restricții privind originea materiilor prime. Motivați orice astfel de restricții. Respectivele restricții sau derogări țin seama, pe baza unor criterii obiective, de calitate sau de utilizare, precum și de cunoștințele recunoscute sau de factorii naturali.și trebuie să fie justificate în raport cu legătura menționată la punctul 12 subpunctul 6), lit. a) și b) din respectivul regulament.]

**3.4.    Etape specifice ale producției care trebuie să se desfășoare în aria geografică delimitată**

[Motivați eventualele restricții sau derogări.]

…

**3.5.    Norme specifice privind felierea, răzuirea, ambalarea etc. a produsului la care se referă denumirea înregistrată**

[Dacă nu există astfel de norme, lăsați necompletat. În cazul unor eventuale restricții, prezentați motive specifice produsului.]

…

**3.6.    Norme specifice privind etichetarea produsului la care se referă denumirea înregistrată**

[Dacă nu există astfel de norme, lăsați necompletat. Motivați eventualele restricții.]

…

**4.    Delimitarea concisă a ariei geografice**

[După caz, inserați o hartă a ariei delimitate.]

…

**5.    Legătura cu aria geografică**

[În cazul DOP: legătura cauzală dintre calitatea sau caracteristicile produsului și mediul geografic, cu factorii săi naturali și umani inerenți, inclusiv, după caz, elementele din descrierea produsului sau din metoda de producție care justifică legătura.

În cazul IGP: legătura cauzală dintre originea geografică și, după caz, o anumită calitate, reputația sau alte caracteristici ale produsului.

Precizați pe care dintre factorii menționați (reputația, o anumită calitate, alte caracteristici ale produsului) se bazează legătura cauzală și furnizați informații doar în ceea ce privește factorii relevanți, incluzând, după caz, elementele din descrierea produsului sau din metoda de producție care justifică legătura.]

…

Anexa nr. 5

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**DECLARAŢIE PE PROPRIE RĂSPUNDERE**

că grupul reprezintă producătorii sau procesatorii din arealul

geografic delimitat în caietul de sarcini

Grup de producători\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu sediul în localitatea\_\_\_\_\_\_\_\_\_\_\_\_\_\_\_\_\_\_\_\_\_\_raionul\_\_\_\_\_\_\_\_\_\_\_\_\_\_\_\_\_\_\_, Certificat de înregistrare nr\_\_\_\_\_\_\_\_\_\_\_\_\_, reprezentat (ă) de\_\_\_\_\_\_\_\_\_\_\_\_\_\_\_

tel/fax\_\_\_\_\_\_\_\_\_\_\_\_\_\_\_\_\_\_\_\_\_\_\_\_,e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

domiciliat în localitatea\_\_\_\_\_\_\_\_\_\_\_\_\_\_\_\_\_\_\_, raionul\_\_\_\_\_\_\_\_\_\_\_\_\_\_\_\_\_\_\_\_\_

Declar pe propria răspundere, că mă angajez să respect prevederile legislaţiei naţionale şi internaţionale privind conformitatea produsului cu denumire de IG, DO şi STG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu caietul de sarcini pentru care am solicitat omologarea la data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În scopul verificării informaţiilor cuprinse în această declaraţie, grupul de lucru furnizează, la cererea MADRM, orice documente solicitate.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 *(Numele, prenumele) (Semnătura) (Data)*

Anexa nr. 6

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**Ministerul Agriculturii, Dezvoltării Regionale şi Mediului**

**LISTA**

**de evidenţă privind omologarea caietului de sarcini pentru produsele agricole şi alimentare cu indicaţie geografică, denumiri de origine şi la specialităţile tradiţionale garantate**

|  |  |  |  |  |  |
| --- | --- | --- | --- | --- | --- |
| **Nr.****d/o** | **Solicitanţi,****grupul de producători** | **Data****depunerii****cererii** | **Caietul de sarcini se referă la:** | **Nr./data****Ordinului de omologare** | **Note** |
| **IG,****DO sau STG, denumirea** | **Produsele** |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Anexa nr. 7

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**Ministerul Agriculturii Dezvoltării**

 **Regionale și Mediului**

**CERERE**

privind acordarea dreptului de utilizare a denumirii de origine protejate sau a indicației geografice protejate şi specialitate tradiţională garantată

1. Denumirea produsului agroalimentar, conform caietului de sarcini \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Producător al produsului corespunzător și/sau al materiei prime pentru producerea acestuia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, solicit, prin prezenta, acordarea dreptului de utilizare a denumirii de origine protejate sau a indicației geografice protejate şi specialitate tradiţională garantată

3. Cu sediul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ raionul\_\_\_\_\_\_\_\_\_\_\_\_\_\_\_\_\_\_\_\_\_, Certificat de înregistrare nr.\_\_\_\_\_\_\_\_\_\_\_\_\_\_\_, reprezentat (ă) de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel/fax\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

4. Anexez următoarele documente:

* certificat de înregistrare a asociaţiei/întreprinderii;
* statutul asociaţiei/întreprinderii;
* denumirea şi adresa producătorilor, membri ai asociaţiei de producători din aria geografică delimitată;

5. Prezenta cerere se bazează pe statutul grupului de producători, care desfăşoară o activitate de producţie şi asigură că procesul de producţie, considerat apt de a cultiva şi/sau produce produse cu indicaţie geografică/denumire de origine şi/sau specialitate tradiţională garantată și îndeplineşte condiţiile stabilite de caietul de sarcini şi documentele normative.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *(Numele, prenumele) (Semnătura)* *(Data)*

Anexa nr. 8

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**CERERE**

pentru obţinerea recunoaşterii în calitate de organism de evaluare a conformităţii

în vederea efectuării activităţilor de inspecţie şi certificare a produselor agroalimentare cu denumire de DOP, IGP şi STG

Organism de evaluare a conformităţii (OC)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în localitatea \_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_, nr.\_\_\_\_\_\_, tel/ fax\_\_\_\_\_\_\_\_\_\_\_\_\_\_\_, Certificat de acreditare nr\_\_\_\_\_\_\_\_\_\_\_\_\_\_\_\_\_\_\_\_, reprezentată prin administrator\_\_\_\_\_\_\_\_\_\_\_\_\_\_\_\_\_\_\_\_\_\_\_, solicit recunoaşterea ca organism de evaluare a conformităţii pentru produsele agricole sau alimentare ce au dobândit protecţia D.O.P., I.G.P. şi S.T.G., având următoarele categorii/clase de produse:

|\_| denumiri de origine şi indicaţii geografice (D.O.P./I.G.P.):

- produsele agricole destinate consumului uman;

- produse alimentare;

- produse agricole;

|\_| specialităţi tradiţionale garantate (S.T.G.):

- produsele destinate consumului uman;

- produse alimentare.

Anexez următoarele documente:

**a)** copie de pe certificatul de înregistrare (care să conţină şi codul unic de înregistrare);

**b)** actul constitutiv al organismului de evaluare a conformităţii;

**c)** copie de pe certificatul de acreditare eliberat de organismul naţional de acreditare conform standardului SM SR ISO/CEI 17065:2013;

**d)** scurtă prezentare a activităţii organismului de evaluare a conformităţii, din care să rezulte experienţa în domeniul inspecţiei şi certificării;

**e)** declaraţie, prin care este de acord să pună la dispoziţie Ministerului Agriculturii, Dezvoltării Regionale şi Mediului, la cerere sau din oficiu, documente şi informaţii cu privire la acreditarea acestuia conform standardului european SM SR ISO/CEI 17065:2013;

**f)** angajamentul că va respecta legislaţia comunitară şi naţională din domeniu;

g) procedura standard de control care să conţină o descriere detaliată a măsurilor şi cerinţelor de control pe care organismul se angajează să le impună operatorilor;

h) dosarul de prezentare al personalului angajat, care va cuprinde:

-- copie de pe diploma de studii superioare de specialitate;

-- curriculum vitae;

-- copie de pe cartea de muncă sau contractul de colaborare;

i) angajamentul scris că va respecta legislaţia comunitară şi naţională din domeniu;

Semnătura administratorului \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (*Data)*

Anexa nr. 9

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

CERERE

**de aprobare a unei modificări care nu este minoră a caietului**

**de sarcini al unei denumiri de origine protejate/indicații geografice protejate**

 [Denumirea înregistrată] „…”

|  |  |  |
| --- | --- | --- |
| [Bifați căsuța corespunzătoare, cu „X”:] |   DOP |   IGP |

**1.    Grupul solicitant și interesul legitim**

[Precizați denumirea, adresa, numărul de telefon și adresa de e-mail ale grupului care propune modificarea. Furnizați, de asemenea, o declarație în care să explicați interesul legitim al grupului solicitant.]

**2.    Statul membru sau țara terță**

…

**3.    Rubrica din caietul de sarcini care face obiectul modificării (modificărilor)**

 Denumirea produsului

 Descrierea produsului

 Aria geografică

 Dovada originii

 Metoda de producție

 Legătura

 Etichetarea

 Altele [de precizat]

**4.    Tipul modificării (modificărilor)**

 Modificare a caietului de sarcini al unei DOP sau al unei IGP înregistrate, care nu trebuie considerată minoră**5.    Modificare (modificări)**

[Pentru fiecare rubrică bifată în secțiunea 3 de mai sus, furnizați o descriere exhaustivă a fiecărei modificări și motivele specifice aferente. Caietul de sarcini inițial trebuie comparat în detaliu cu versiunile modificate propuse, în cazul fiecărei modificări. Cererea de modificare trebuie să fie independentă. Informațiile furnizate în cadrul acestei secțiuni trebuie să fie exhaustive

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 *(Numele, prenumele) (Semnătura) (Data)*

Anexa nr. 10

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**Cerere**

**de aprobare a unei modificări care nu este minoră a caietului de sarcini**

**al unei specialități tradiționale garantate**

 [Denumirea înregistrată] „…”

**1.    Grupul solicitant și interesul legitim**

Denumirea grupului

Adresă:

Telefon: +

Adresă de e-mail:

Furnizați o declarație în care să explicați interesul legitim al grupului care propune modificarea.

**2.    Țara**

**3.    Rubrica din caietul de sarcini care face obiectul modificării (modificărilor)**

 Denumirea produsului

 Descrierea produsului

 Metoda de producție

 Altele [de precizat]

**4.    Tipul modificării (modificărilor)**

 Modificare a caietului de sarcini al unei STG înregistrate care nu trebuie considerată minoră.

**5.    Modificare (modificări)**

[Pentru fiecare rubrică bifată în secțiunea 3 de mai sus, furnizați o descriere exhaustivă a fiecărei modificări și motivele specifice aferente. Caietul de sarcini inițial trebuie comparat în detaliu cu versiunile modificate propuse, în cazul fiecărei modificări. Cererea de modificare trebuie să fie independentă. Informațiile furnizate în cadrul acestei secțiuni trebuie să fie exhaustive

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 *(Numele, prenumele) (Semnătura) (Data)*

Anexa nr. 11

la Regulamentul privind procedurile de omologare a caietelor de sarcini și verificarea conformității cu caietul de sarcini a produselor agroalimentare cu denumiri de origine protejate, indicaţii geografice şi specialităţi tradiţionale garantate

**CERERE DE APROBARE A UNEI MODIFICĂRI MINORE**

 [Denumirea înregistrată] „…”

|  |  |  |  |
| --- | --- | --- | --- |
| [Bifați căsuța corespunzătoare, cu „X”:] |   DOP |   IGP |   STG |

**1. Grupul solicitant și interesul legitim**

[Precizați denumirea, adresa, numărul de telefon și adresa de e-mail ale grupului care propune modificarea (în cazul cererilor privind DOP și IGP, specificați, de asemenea, denumirea și adresa organismelor care verifică respectarea dispozițiilor caietului de sarcini). Furnizați, de asemenea, o declarație în care să explicați interesul legitim al grupului solicitant.]

**2.  Țara**

…

**3. Rubrica din caietul de sarcini care face obiectul modificării (modificărilor)**

 Descrierea produsului

 Dovada originii

 Metoda de producție

 Legătura

 Etichetarea

 Altele [de precizat]

**4.    Tipul modificării (modificărilor)**

 Modificare a caietului de sarcini al unei DOP sau al unei IGP înregistrate, care trebuie considerată minoră și care nu impune modificarea documentului unic publicat

 Modificare a caietului de sarcini al unei DOP sau al unei IGP înregistrate, care trebuie considerată minoră și care impune modificarea documentului unic publicat

 Modificare a caietului de sarcini al unei DOP sau al unei IGP înregistrate pentru care nu a fost publicat un document unic (sau un echivalent al acestuia), modificare ce trebuie considerată minoră Modificare a caietului de sarcini al unei STG înregistrate care trebuie considerată minoră

**5.    Modificare (modificări)**

[Pentru fiecare rubrică bifată în secțiunea precedentă, furnizați o descriere și rezumatul motivelor de la baza fiecărei modificări. Caietul de sarcini inițial și, după caz, documentul unic inițial trebuie comparate cu versiunile modificate propuse, în cazul fiecărei modificări. Furnizați, de asemenea, o justificare clară privind motivele pentru care modificarea trebuie considerată minoră

**6.    Caietul de sarcini actualizat (doar în cazul DOP și IGP)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 *(Numele, prenumele) (Semnătura) (Data)*